Informácie rodičom na prvých rodičovských stretnutiach v školskom roku 2021/2022

Predmet: VMR -  Výchova k manželstvu a rodičovstvu  ♂♀

Vyučujúca – koordinátorka VMR: Ing. Lenka Tršová Husárová

VMR – základné informácie	

•	Všeobecné informácie: 
1.	Koncepcia VMR v základných školách je materiál vypracovaný na základe uznesenia SR č. 390 zo 4. 6. 1996. Problematika sexuálnej výchovy patrí  medzi aktuálne otázky súčasnej spoločnosti. Priamo či nepriamo zasahuje do nášho života každého človeka, usmerňuje jeho myslenie a ovplyvňuje i jeho správanie. Je dôležité, aby všetci mladí ľudia – žiaci základných škôl – dostali kvalitné a plnohodnotné informácie z oblasti partnerských a manželských vzťahov i z výchovy k rodičovstvu predtým, ako sa stretnú s konkrétnymi životnými, spoločenskými i partnerskými situáciami.
2.	Cieľom VMR v škole je vychovávať sociálne, morálne a emocionálne zrelé osobnosti, schopné konať a správať sa v súlade s etickými normami a hodnotami uznávanými danou spoločnosťou vo svojom sexuálnom, manželskom a rodinnom živote.
3.	Žiaci základných škôl by mali pochopiť a prijať fakt, že sexuálny život je len vtedy pozitívnou hodnotou, keď je výrazom citového a osobnostného vzťahu. Z týchto faktov vychádza aj neoddeliteľná súčasť VMR – prevencia šírenia HIV/AIDS. Dôležitou úlohou VMR je naučiť žiakov odolávať negatívnym vplyvom masovokomunikačných prostriedkov (televízia, rozhlas, tlač, film ...). Naučiť žiakov povedať NIE – pri ponuke drogy, sexuálnych návrhoch, či nevhodných dotykoch.

•	Obsah VMR v primárnom vzdelávaní  - ISCED 1 tvoria tieto tematické celky /podľa koncepcie VMR/:
o	Výchova v rodine
o	Zásady zdravého života
o	Negatívne dôsledky fajčenia, alkoholu a ďalších drog na zdravie a správanie človeka
o	Rovnoprávnosť pohlaví
o	Vznik a vývoj ľudského jedinca
o	Zmeny v organizme dieťaťa v období puberty

•	Učivo, obsahové zameranie:
-	Náhradná rodina, rodinné pravidlá.
-	Definícia rodiny
-	Zdravý životný štýl, dobré a zlé návyky, zlozvyky.
-	Prečo to ľudia robia? - Prevencia závislostí – uvažovanie nad ich príčinami a dôsledkami.
-	Správanie chlapcov a dievčat. Zoznamovacie cvičenia.
-	Dievča, alebo chlapec – Kto je kto?
-	Príchod na svet
-	Človek a jeho psychika v dospievaní

•	Časová dotácia -  3 hodiny do polroka/6 hodín za školský rok
•	Vyučujúca – Ing. Lenka Tršová Husárová – koordinátorka VMR
•	Vyučovanie bude  prebiehať v rámci jednej alebo viacerých vyučovacích hodín  - aj v rámci niektorých hodín VYV, TSV,.... NIE NAD RÁMEC ICH POČTU VYUČOVACÍCH HODÍN!!!
•	Vyučovanie VMR bude obohatené o besedy, interaktívne a zážitkové metódy, budú sa využívať vhodné webové stránky, DVD,... .
•	Informácie a fotografie o našom projekte VMR budú uverejnené na našej školskej  webovej stránke.